**Maklári Tivadar**

Köznevelési intézmény neve: Kisvárdai Bessenyei György Gimnázium és Kollégium Intézményegység: Kollégiuma (210 fő, 14 pedagógus)

2015-től tagja a Kisvárdai Bessenyei György Gimnázium kollégiumi nevelőtestületének. Azóta meghatározó szerepet tölt be az intézményegység nevelési programjának és éves munkaterveinek megvalósításában, az optimális lakhatási és tanulási feltételek megteremtésében. Az Arany János Tehetséggondozó Programban résztvevő kollégista tanulók csoportvezetőjeként kollégáival és diákjaival, a kölcsönös tisztelet és megbecsülés jegyében, jó kapcsolatot ápol. Nagy hangsúlyt fektet a szociális és vagy szociokulturális hátránnyal rendelkező diákok felzárkóztatására, értékrendjük formálására. Ennek érdekében módszertani kultúráját folyamatosan fejleszti, a különböző továbbképzéseken megismert pedagógiai eszközöket szívesen és hatékonyan alkalmazza. A hagyományos nevelőtanári feladatok elvégzésén túl önismereti- és sport foglalkozásokat, valamint barkács szakkört tart. Kollégiumi munkaközösségvezetőként, műszaki tanári végzettségének köszönhetően, nagy figyelmet fordít a kollégium infrastrukturális állapotának folyamatos ellenőrzésére, a karbantartást igénylő tevékenységek nyomon követésére és a kollégiumi dolgozók munkájának megszervezésére.